NORAKSTS

|  |  |
| --- | --- |
| 27.07.2023. | Nr.7/3 |

###### PAR INVESTĪCIJU PROJEKTA “JELGAVAS VALSTSPILSĒTAS PAŠVALDĪBAS IZGLĪTĪBAS IESTĀDES “JELGAVAS CENTRA PAMATSKOLA” TELPU VIENKĀRŠOTĀ ATJAUNOŠANA UN VIRTUVES IEKĀRTU PIEGĀDE, UZSTĀDĪŠANA” ĪSTENOŠANU UN AIZŅĒMUMA ŅEMŠANU

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis), **PRET – nav**, **ATTURAS – nav**,

Saskaņā ar Pašvaldību likuma 10. panta pirmās daļas 21. punktu, likuma “Par pašvaldību budžetiem” VI nodaļu, likuma “Par valsts budžetu 2023. gadam un budžeta ietvaru 2023., 2024., 2025.gadam” 36. panta pirmās daļas 5. punktu, Ministru kabineta 2023. gada 9. maija noteikumiem Nr. 240 “Kritēriji un kārtība, kādā tiek izvērtēti pašvaldību vispārējās izglītības iestāžu investīciju projekti valsts budžeta aizņēmuma saņemšanai”, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem” un Jelgavas pilsētas attīstības programmas 2014.-2020.gadam Investīciju plānā 1. rīcībpolitikas “Izglītība mūža garumā un konkurētspēja darba tirgū” 1.2. sadaļas “Jelgavas pilsētas vispārējās izglītības iestāžu (VII) energoefektivitātes paaugstināšana, pārbūve un infrastruktūras attīstība” 1.2.8. apakšsadaļas “Pārējo vispārējās izglītības iestāžu infrastruktūras attīstība un mācību materiāltehniskās bāzes modernizācija” 1.2.8.3. apakšsadaļas “Jelgavas pilsētas pašvaldības vispārējās izglītības iestāžu telpu renovācija un materiāltehniskās bāzes modernizācija” iekļauto projekta ideju Nr. 1.2.8.3.1. “Telpu renovācija un materiāltehniskās bāzes modernizācija JPPII Jelgavas Centra pamatskola”, un iepirkumu rezultātiem,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Līdz 2023. gada 7. augustam iesniegt Izglītības un zinātnes ministrijā investīciju projektu “Jelgavas valstspilsētas pašvaldības izglītības iestādes “Jelgavas Centra pamatskola” telpu vienkāršotā atjaunošana un virtuves iekārtu piegāde, uzstādīšana” (turpmāk – projekts), kura kopējās izmaksas ir 455 114,59 *euro* (četri simti piecdesmit pieci tūkstoši viens simts četrpadsmit *euro* un 59 *centi),* tai skaitā 394 128,44 *euro* (trīs simti deviņdesmit četri tūkstoši viens simts divdesmit astoņi *euro* un 44 *centi*) ir aizņēmuma līdzekļi un 60 986,15 *euro* (sešdesmit tūkstoši deviņi simti astoņdesmit seši *euro* un 15 *centi*) ir pašvaldības budžeta līdzekļi.
2. Projekta apstiprināšanas gadījumā projekta īstenošanai:
   1. ņemt ilgtermiņa aizņēmumu 394 128,44 *euro* (trīs simti deviņdesmit četri tūkstoši viens simts divdesmit astoņi *euro* un 44 *centi*)apmērā no Valsts kases ar tās noteikto procentu likmi līdz 18 gadiem ar atlikto pamatsummas maksājumu līdz 3 gadiem no līguma noslēgšanas dienas, sadalot pa gadiem:
      1. 2023. gadā 361 170,64 *euro* (trīs simti sešdesmit viens tūkstotis viens simts septiņdesmit *euro* un 64 *centi*);
      2. 2024. gadā 32 957,80 *euro* (trīsdesmit divi tūkstoši deviņi simti piecdesmit septiņi *euro* un 80 *centi*).
   2. paredzēt līdzfinansējumu:
      1. pašvaldības 2023. gada budžetā veicot attiecīgus grozījumus 2023. gada pašvaldības budžetā 57 324,17 *euro* (piecdesmit septiņi tūkstoši trīs simti divdesmit četri *euro* un 17 *centi*);
      2. pašvaldības 2024. gada budžetā 3 661,98 *euro* (trīs tūkstoši seši simti sešdesmit viens *euro* un 98 *centi*).
3. Aizņēmuma atmaksu garantēt ar Jelgavas valstspilsētas pašvaldības budžetu.
4. Pilnvarot Jelgavas valstspilsētas pašvaldības iestādes “Jelgavas izglītības pārvalde” vadītāju parakstīt visus ar projekta iesniegšanu un īstenošanu saistītos dokumentus, kā arī veikt visas nepieciešamās darbības projekta iesniegšanai un īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. jūlijā